המתמחה (סרט, 2015)

המתמחה (באנגלית: The Intern) הוא סרט קומדיה אמריקאי משנת 2015. הסרט בוים, הופק ונכתב בידי ננסי מאיירס. בסרט מככבים רוברט דה נירו ואן האת'וויי בתפקידים הראשיים. בנוסף משחקים בסרט, רנה רוסו, אנדרס הולם, אנדרו רנלס, אדם דויין, כריסטינה שרר וזאק פרלמן. הסרט יצא לאקרנים ב-25 בספטמבר 2015 על ידי האחים וורנר. הקדימון הראשון לסרט הופץ ב-13 במאי 2015. טריילר נוסף הופץ ב-3 באוגוסט 2015. בן וויטיקר (רוברט דה נירו), אלמן בן 70, לשעבר מנהל בחברת ספרי טלפונים, מנסה להתקבל לתוכנית התמחות לגיל הזהב לאחר שהגיע למסקנה שהוא משועמם מחיי הפנסיה. החברה אליה הוא מנסה להתקבל היא "About to fit" (הולך להתאים), סטארט-אפ אופנה קמעוני אשר גדל בקצב מסחרר. בן נבחר להיות אחד מארבעת המתמחים שהתקבלו לעבודה. בן מוצמד לעבוד עם המנכ"לית ומקימת החברה, ג'ולס אוסטין (אן האת'וויי). ג'ולס סקפטית בנוגע לעבודה עם בן, ואינה משתפת פעולה עם הציוות. לאט לאט, בן זוכה בחיבתם של עובדי החברה ומצליח למצוא את דרכו לג'ולס. יום אחד, הוא שם לב שהנהג של ג'ולס שותה אלכוהול בזמן העבודה. הוא משכנע את הנהג לעזוב ומסיע את ג'ולס בעצמו לביתה, תפקיד שאימץ בימים שלאחר מכן. לפני יציאתו לגמלאות, בן עבד בבניין בו החברה ממוקמת. הוא מפתח יחסים רומנטיים עם המעסה של חברה, פיונה (רנה רוסו), והופך למעין דמות אב בשביל העובדים הצעירים. הוא מאוד נאמן לג'ולס, ואף פורץ לבית של אימה, על מנת למחוק אימייל מביך ששלחה אליה בטעות. כמו כן, בן מכיר את המשפחה של ג'ולס. בעלה, מאט (אנדרס הולם), ויתר על הקריירה שלו ונשאר לגדל את בתם, פייג'. הנישואים שלהם חווים קשיים בגלל השעות הארוכות שג'ולס מבלה בעבודה. בינתיים, ג'ולס נמצאת תחת לחץ לוותר על תפקידה בתור מנכ"לית ולהביא מישהו מבחוץ על מנת שיהיה ניתן להתמודד עם לחץ העבודה יותר טוב. מתוך אמונה שבעזרת שינוי זה תוכל לבלות יותר זמן עם משפחתה, היא מוכנה לשקול את ההצעה. בזמן שהוא מסיע את פייג' הביתה ממסיבה, בן מגלה שמאט מנהל רומן עם אחת האימהות מבית הספר. במהלך נסיעה עסקית משותפת לסן פרנסיסקו, ג'ולס חושפת בפני בן שהיא יודעת על כך.  בניסיון להשיג זמן בשביל לנסות ולתקן את הנישואים שלה, ג'ולס מחליטה לקבל את אחד מהמועמדים למשרת המנכ"ל. כאשר ג'ולס מבקרת בביתו של בן ביום למחרת, הוא מעודד אותה והיא מחליטה לא לוותר על החברה שייסדה ולא לשכור מנכ"ל חיצוני. רוברט דה נירו - בן וויטיקר אן האת'וויי - ג'ולס אוסטין רנה רוסו - פיונה אנדרס הולם - מאט אנדרו רנלס - קמרון אדם דויין - ג'ייסון זאק פרלמן - דייוויס פיטר ואק - צוות הפקה המתמחה גרף 75.8 מיליון דולר בצפון אמריקה, ו-118.3 מיליון ברחבי העולם. בסך הכל הסרט הכניס 194.1$ מיליון, נגד תקציב של 35$ מיליון. המתמחה התקבל בביקורות מעורבות. באתר Rotten Tomatoes, הסרט קיבל רייטינג של 60%, בהתבסס על 159 ביקורות, ועם ממוצע של 5.8/10. באתר Metacritic הסרט קיבל את הציון 51 מתוך 100, בהתבסס על 36 ביקורות. בינואר 2020 נמסר על כוונה להפיק רימייק דובר הינדי, בשיתוף פעולה של החברות "האחים וורנר הודו" ו"אזור אנטרטיינמנט" שמושבה במומביי. נודע שבגרסה ההודית יככבו דיפיקה פדוקון בתפקיד המקביל לאן האת'וויי, ורישי קאפור (אנ') בתפקיד המקביל לרוברט דה נירו. על פי עדכון מ-5 באפריל 2021, לצידה של פדוקון ישחק כוכב העל ההודי אמיטאב באצ'אן, במקום רישי קאפור שמת באופן פתאומי באפריל 2020. צילומי הסרט יתחילו בנובמבר 2021, והוא עתיד לצאת לקהל הרחב בקיץ 2022. יביים אמיט שארמה (אנ') לפי תסריט מאת אשקאט גילדיאל ומיטש שאה, ויפיקו סוניר קטרפאל, גאוראב בוס, אמיט שארמה ודיפיקה פדוקון. החברות השותפות להפקה הן "האחים וורנר הודו" ו"את'נה אנטרטיינמנט" (ולא "אזור"). אתר האינטרנט הרשמי של המתמחה "המתמחה", במסד הנתונים הקולנועיים IMDb (באנגלית) "המתמחה", באתר נטפליקס "המתמחה", באתר AllMovie (באנגלית) "המתמחה", באתר Rotten Tomatoes (באנגלית) "המתמחה", באתר Box Office Mojo (באנגלית) "המתמחה", באתר Metacritic (באנגלית) "המתמחה", באתר אידיבי "המתמחה", במסד הנתונים הקולנועיים KinoPoisk (ברוסית) Trataglione, Nancy (January 27, 2020). Deepika Padukone, Rishi Kapoor To Star In ‘The Intern’ Remake From Warner Bros & India’s Azure. Deadline Hollywood. Retrieved April 5, 2021 Grater, Tom (April 5, 2021). Amitabh Bachchan To Star Alongside Deepika Padukone In ‘The Intern’ Hindi Remake. Deadline Hollywood. Retrieved April 5, 2021